சிவதீபனுக்கோர் சபதம் கேள்

சிவதீபனுக்கோர் சபதம் கேள் வித்யாசாகர் 01.! சிவதீபனுக்கோர் சபதம் கேள்!  வன்னித் தீவின் தளபதியே! நெஞ்சுக் கூடெரித்து நஞ்சுண்ட தீபமே ! ஆணையிரவில் ஆணையிட்டு -! புலிக்கொடி நாட்டிய பகிரதா - கேட்கிறதா???! எல்லி நகைத்தவரிடம்! சொல்லி அடித்த வீரமே! இருபத்தைந்து ஆண்டில் ! புலிகளின் வளர்ச்சியோடு வளர்ந்த போர்புயலே - கேட்கிறதா???! சிங்களனாயிரம் சங்கருத்து! முல்லைத் தீவுபிடித்து! புலித்தலைவனின் படைக்கு மீண்டுமிரண்டு! பீரங்கி பரிசளித்த சிவதீபமே - கேட்கிறதா???! ஈழ கனவு சுமந்து ! போராட்ட நெருப்பு குழைத்து! வீரமறவர் குருதிகளந்த மண் அணை கட்டி! கிளிநொச்சியை காத்த மாவீரா - கேட்கிறதா??? ! அர்ப்பணிப்பு, வீரம், உறுதிக்கு வலு கூட்ட! வடப்போர் முனையில் நின்று! பரிசளிப்பு விழா நடத்தி - வீரர்களின் நெஞ்சுக்கு! பேச்சுரம் பாய்ச்சிய கட்டளை தளபதியே - கேட்கிறதா???! அறுபதாண்டு காலம் ஈழம் சுமந்த! விடுதலையென்னும் ஒற்றை வார்த்தையை! இருபத்தைந்தாண்டு காலம் நீ சுமந்து! திருப்பித் தருகையில் உயிரையும் தந்த தீபனே;! இதயம் முழுதும் ரத்தமின்றி! பெற்ற உற்ற உறவுகளின்றி ! ஒற்றை மரமாகவேனும் நிற்போம்,! நினைவில் எமை மறந்தும் ஒழிப்போம் -! உனை மறவோம் கேள்;! ஈழமுள்ளவரை நீயிருப்பாய்! உன் நினைவற்று போகும் முன் ! ஈழம் படைப்போம்! ! வெள்ளையப் படைக்கு சிக்குண்டு மாய்ந்த! இந்திய மரணங்களை மறந்து ! ஈழத்தில் - அடிமை சங்கிலி பூட்ட புகுந்த ! அமைதிப் படையென்ன -! ஆயிரம் படை வரட்டும்;! எப்படை வரினும் எம் படை வெல்லும் தினம்! உனக்கே உனக்கே உரித்த-தெம் சபதம் கேள்!  குறிப்பு: கிளிநொச்சி மாவட்டம் கண்டாவளையை பிறப்பிடமாக கொண்ட! தீபனின் இயற்பெயர் 'வேலாயுதபிள்ளை பகீரதகுமார். இயக்கப்பெயர் சிவதீபன்.! இவர் சமயங்களில் தவபாலசிங்கம் என்றும் அழைக்கப்பட்டுள்ளார்